CELEX: 32019D0219(01)
Language: lv
Date: 2019-02-15 00:00:00
Title: Komisijas Īstenošanas lēmums (2019. gada 15. februāris) par to, kā finansē un pieņem 2019. un 2020. gada darba programmu noteiktu dzīvnieku slimību un augiem kaitīgo organismu apkarošanas ārkārtas pasākumu īstenošanai

19.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  C 66/11
               
            
         KOMISIJAS ĪSTENOŠANAS LĒMUMS
         (2019. gada 15. februāris)
         par to, kā finansē un pieņem 2019. un 2020. gada darba programmu noteiktu dzīvnieku slimību un augiem kaitīgo organismu apkarošanas ārkārtas pasākumu īstenošanai
         (2019/C 66/10)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam (“Finanšu regula” jeb “FR”), ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (1), un jo īpaši tās 110. pantu,
         ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (2), un jo īpaši tās 36. panta 4. punktu,
         tā kā:
         
                     (1)
                  
                  
                     Lai nodrošinātu, ka tiek īstenoti noteiktu dzīvnieku slimību un augiem kaitīgo organismu apkarošanas ārkārtas pasākumi, jāpieņem daudzgadu finansēšanas lēmums, kas ir daudzgadu darba programma 2019. un 2020. gadam. Detalizētus noteikumus par finansēšanas lēmumiem nosaka Regulas (ES, Euratom) 2018/1046 110. pants.
                  
               
                     (2)
                  
                  
                     Ir lietderīgi atļaut, ka dotācijas piešķir bez uzaicinājuma iesniegt priekšlikumus, un paredzēt šo dotāciju piešķiršanas nosacījumus.
                  
               
                     (3)
                  
                  
                     Ir nepieciešams paredzēt, ka uz Finanšu regulas 116. panta 5. punkta pamata par novētotu maksājumu maksā procentus.
                  
               
                     (4)
                  
                  
                     Lai darba programmas īstenošanā pieļautu elastību, lietderīgi atļaut izmaiņas, kas Finanšu regulas 110. panta 5. punkta sakarā netiktu uzskatītas par būtiskām.
                  
               
                     (5)
                  
                  
                     Regulas (ES) Nr. 652/2014 6. pants nosaka, ka dotācijas līdz minētās regulas 5. panta 1. līdz 3. punktā minētajiem maksimālajām likmēm var piešķirt dalībvalstīm attiecībā uz pasākumiem, kas veikti tādēļ, ka ir apstiprināts, ka ir sastopama kāda no dzīvnieku slimībām, kuras norādītas saskaņā ar minētās regulas 7. pantu izveidotajā sarakstā, ar noteikumu, ka pasākumi tikuši piemēroti nekavējoties un ir ievēroti piemērojamie noteikumi, kas paredzēti attiecīgajos Savienības tiesību aktos. Dotācijas arī var piešķirt dalībvalstīm, trešām valstīm vai starptautiskām organizācijām aizsardzības pasākumiem, kas veikti tieša Savienības veselības statusa apdraudējuma gadījumā sakarā ar to, ka trešās valsts vai dalībvalsts teritorijā ir sastopama vai izvēršas kāda no dzīvnieku slimībām vai zoonozēm, kuras norādītas saskaņā ar minētās regulas 7. vai 10. pantu izveidotajā sarakstā.
                  
               
                     (6)
                  
                  
                     Regulas (ES) Nr. 652/2014 16. pants nosaka, ka dotācijas līdz minētās regulas 5. panta 1. līdz 3. punktā minētajām maksimālajām likmēm var piešķirt dalībvalstīm vai starptautiskām organizācijām attiecībā uz pasākumiem, kuru mērķis ir izskaust augiem kaitīgos organismus, ierobežot to izplatību un aizsargāt pret tiem, ievērojot minētās regulas 17. pantā paredzētos nosacījumus.
                  
               
                     (7)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR NOLĒMUSI ŠĀDI.
         
            1. pants
            Darba programma
            Tiek pieņemts daudzgadu finansēšanas lēmums, kas ir noteiktu dzīvnieku slimību un augiem kaitīgo organismu apkarošanas ārkārtas pasākumu īstenošanai paredzētā daudzgadu darba programma 2019. un 2020. gadam, kura sniegta pielikumā.
         
         
            2. pants
            Savienības ieguldījums
            Savienības maksimālais ieguldījums programmas īstenošanā attiecībā uz 2019. gada budžeta izpildi ir 50 000 000 EUR, bet 2020. gada budžeta izpildi – 20 000 000 EUR, un to finansē no apropriācijām, kas iekļautas šādās Savienības vispārējā budžeta pozīcijās:
            
                        a)
                     
                     
                        2019. gadam budžeta pozīcija 17 04 04: 50 000 000 EUR;
                     
                  
                        b)
                     
                     
                        2020. gadam budžeta pozīcija 17 04 04: 20 000 000 EUR.
                     
                  No pirmajā daļā paredzētajām apropriācijām var segt arī procentus par kavētu maksājumu.
            Šā lēmuma īstenošana ir atkarīga no tā, vai pēc tam, kad budžeta lēmējinstitūcija pieņēmusi Savienības 2020. gada vispārējo budžetu, tajā šādas apropriācijas ir paredzētas.
            Saskaņā ar Regulas (ES) Nr. 652/2014 5. pantu Savienības finansiālais ieguldījums, ko nosaka individuāli katram saņēmējam, ir 50 %, 75 % vai 100 %.
         
         
            3. pants
            Elastīguma klauzula
            Tādas konkrētām darbībām paredzēto piešķīrumu summārās izmaiņas, kas nepārsniedz 20 % no Savienības maksimālā gada ieguldījuma, kurš noteikts šā lēmuma 2. panta pirmajā daļā, un būtiski neietekmē šo darbību būtību un darba programmas mērķi, Finanšu regulas 110. panta 5. punkta sakarā par būtiskām izmaiņām neuzskata.
            Šā panta pirmajā daļā minētās izmaiņas var piemērot atbildīgais kredītrīkotājs. Minētās izmaiņas piemēro saskaņā ar pareizas finanšu pārvaldības principu un proporcionalitātes principu.
         
         
            4. pants
            Dotācijas
            Saskaņā ar pielikumā izklāstītajiem nosacījumiem dotācijas var piešķirt bez uzaicinājuma iesniegt priekšlikumus. Dotācijas var piešķirt pielikumā minētajām struktūrām, kuras izraudzītas saskaņā ar pielikuma 2.1. pantu.
         
         
            Briselē, 2019. gada 15. februārī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 193, 30.7.2018., 1. lpp.
         
         
            (2)  OV L 189, 27.6.2014., 1. lpp.
         
      
      
         
            PIELIKUMS
            2019. un 2020. gada darba programma noteiktu dzīvnieku slimību un augiem kaitīgo organismu apkarošanas ārkārtas pasākumu īstenošanai
            1.   Ievads
            
            Balstoties uz mērķiem, kas noteikti Eiropas Parlamenta un Padomes 2014. gada 15. maija Regulas (ES) Nr. 652/2014 2. pantā, šī darba programma ietver finansējamās darbības un budžeta sadalījumu 2019. un 2020. gadam attiecībā uz tiešā pārvaldībā īstenotām dotācijām.
            a)   Juridiskais pamats
            
                        Eiropas Parlamenta un Padomes 2014. gada 15. maija Regula (ES) Nr. 652/2014
                     
                  Budžeta pozīcija
            
                        17 04 04
                     
                  Izvirzītie mērķi
            
                        Darbību mērķi ir apkarot dzīvnieku slimības vai augiem kaitīgos organismus, saskaņā ar Regulas (ES) Nr. 652/2014 6. un 16. pantu īstenojot ārkārtas pasākumus.
                     
                  Vēlamie rezultāti
            
                        Rezultāti, ko Komisija gaida attiecībā uz sadaļā “izvirzītie mērķi” minēto darbību, ir nepieļaut dzīvnieku slimību un augiem kaitīgo organismu tālāku izplatību un nodrošināt to ātru izskaušanu tad, kad tie parādās Savienības teritorijā.
                     
                  2.   Dotācijas
            
            Dotācijām šajā darba programmā rezervētais kopējais budžeta finansējums ir 50 000 000 EUR 2019. gadam un 20 000 000 EUR 2020. gadam.
            2.1.   Noteiktu dzīvnieku slimību un augiem kaitīgo organismu apkarošanas ārkārtas pasākumi; pēc veida – dotācijas bez uzaicinājuma iesniegt priekšlikumus
            
            Tiešā piešķiršana: pieteikumu iesniedzēju veidi:
            
                        
                                    a)
                                 
                                 
                                    struktūras, kas Finanšu regulas 58. panta izpratnē pamataktā noteiktas par labuma guvējām, vai struktūras, ko uz savu atbildību izraudzījušās dalībvalstis, ja kādā pamataktā par labuma guvējām noteiktas minētās dalībvalstis;
                                 
                              
                                    b)
                                 
                                 
                                    struktūras ar de jure vai de facto monopolu vai struktūras, ko izraudzījušās dalībvalstis uz savu atbildību, ja minētās dalībvalstis de jure vai de facto ir monopolstāvoklī;
                                 
                              
                                    c)
                                 
                                 
                                    attiecībā uz specifiskām darbībām, kuru veikšanai sakarā ar kādas īpaša veida struktūras tehnisko kompetenci, augsto specializācijas līmeni vai administratīvās pilnvaras vajadzīga šāda struktūra; ja vien uz attiecīgajām darbībām neattiecas kāds uzaicinājums iesniegt priekšlikumus.
                                 
                              
                  To darbību apraksts, kas tiek finansētas no šīs dotācijas, kura piešķirta, neizsludinot uz Finanšu regulas 195. panta balstītu uzaicinājumu iesniegt priekšlikumu.
            
                        
                                    a)
                                 
                                 
                                    Regulas (ES) Nr. 652/2014 6. pants nosaka, ka dotācijas līdz minētās regulas 5. panta 1. līdz 3. punktā minētajiem maksimālajām likmēm var piešķirt dalībvalstīm attiecībā uz pasākumiem, kas veikti tādēļ, ka ir apstiprināta tādas dzīvnieku slimības sastopamība, kuras norādītas saskaņā ar minētās regulas 7. pantu izveidotajā sarakstā, ja vien pasākumi piemēroti nekavējoties un ja ievēroti piemērojamie noteikumi, kas noteikti attiecīgajos Savienības tiesību aktos. Dotācijas var piešķirt dalībvalstīm, trešām valstīm vai starptautiskām organizācijām aizsardzības pasākumiem, kas veikti tieša Savienības veselības statusa apdraudējuma gadījumā sakarā ar to, ka trešās valsts vai dalībvalsts teritorijā ir sastopama vai izvēršas kāda no dzīvnieku slimībām vai zoonozēm, kuras norādītas saskaņā ar minētās regulas 7. vai 10. pantu izveidotajā sarakstā.
                                 
                              
                                    b)
                                 
                                 
                                    Regulas (ES) Nr. 652/2014 16. pants nosaka, ka dotācijas līdz minētās regulas 5. panta 1. līdz 3. punktā minētajām maksimālajām likmēm var piešķirt dalībvalstīm vai starptautiskām organizācijām attiecībā uz pasākumiem, kuru mērķis ir izskaust augiem kaitīgos organismus, ierobežot to izplatību un aizsargāt pret tiem, ievērojot minētās regulas 17. pantā noteiktos nosacījumus.
                                 
                              
                                    c)
                                 
                                 
                                    Regulas (ES) Nr. 652/2014 3. panta 2. punkts nosaka, ka attiecībā uz dotācijām, ko piešķir dalībvalstu kompetentajām iestādēm, šīs kompetentās iestādes tiek uzskatītas par norādītiem labuma guvējiem Regulas (ES, Euratom) 2018/1046 195. panta c) punkta nozīmē. Šādas dotācijas var piešķirt bez uzaicinājuma iesniegt priekšlikumus.
                                 
                              
                                    d)
                                 
                                 
                                    Saskaņā ar Regulas (ES) Nr. 652/2014 6. panta 5. punktu Komisija Savienības finansiālo ieguldījumu var piešķirt tādā nolūkā kā bioloģisko produktu krājumu izveidošana vai vakcīnu devu iegāde, ja, trešā valstī vai dalībvalstī esot sastopamai vai izvēršoties kādai no dzīvnieku slimībām un zoonozēm, kas norādītas minētās regulas I un II pielikumā, var rasties apdraudējums Savienībai.
                                 
                              
                  Īstenošana
            
                        Īsteno SANTE ĢD.
                     
                  Attiecināmās izmaksas
            
                        Savienības finansiālais ieguldījums saskaņā ar Regulas (ES) Nr. 652/2014 8. pantu sedz šādas attiecināmās izmaksas, kas radušās, apkarojot dzīvnieku slimības:
                        
                                    a)
                                 
                                 
                                    kompensācijas izmaksas īpašniekiem nokautu vai izbrāķētu dzīvnieku vērtībā:
                                 
                              
                                    b)
                                 
                                 
                                    dzīvnieku izkaušanas vai izbrāķēšanas izmaksas un ar šīm darbībām saistītās transportēšanas izmaksas;
                                 
                              
                                    c)
                                 
                                 
                                    kompensācijas izmaksas īpašniekiem iznīcinātu dzīvnieku izcelsmes produktu vērtībā, nepārsniedzot tirgus vērtību, kāda šiem produktiem bijusi tieši pirms aizdomu par slimību rašanās vai apstiprināšanās;
                                 
                              
                                    d)
                                 
                                 
                                    ar patogēna epidemioloģiju un īpašībām pamatotas izmaksas par saimniecību un aprīkojuma tīrīšanu, dezinsekciju un dezinfekciju;
                                 
                              
                                    e)
                                 
                                 
                                    izmaksas par kontaminētās dzīvnieku barības un kontaminētā aprīkojuma transportēšanu un iznīcināšanu, ja šo aprīkojumu nevar dezinficēt;
                                 
                              
                                    f)
                                 
                                 
                                    izmaksas par vakcīnu un dzīvnieku ēsmu iegādi, uzglabāšanu, administrēšanu vai izplatīšanu, kā arī ievadīšanas izdevumus, ja lēmumu par šādu rīcību pieņēmusi vai to atļāvusi Komisija;
                                 
                              
                                    g)
                                 
                                 
                                    izmaksas par liemeņu transportēšanu un iznīcināšanu;
                                 
                              
                                    h)
                                 
                                 
                                    pienācīgi pamatotos izņēmuma gadījumos:
                                    
                                                i)
                                             
                                             
                                                izmaksas par paraugu ņemšanu;
                                             
                                          
                                                ii)
                                             
                                             
                                                izmaksas par testēšanu;
                                             
                                          
                                                iii)
                                             
                                             
                                                izmaksas par izpratnes veidošanas kampaņām;
                                             
                                          
                                                iv)
                                             
                                             
                                                citas ar patogēna epidemioloģiju un īpašībām pamatotas izmaksas, kas nepieciešamas slimības izskaušanai
                                             
                                          
                              Savienības finansiālais ieguldījums saskaņā ar Regulas (ES) Nr. 652/2014 18. pantu sedz šādas attiecināmās izmaksas, kas radušās, apkarojot augiem kaitīgos organismus:
                        
                                    a)
                                 
                                 
                                    pasākumu veikšanā tieši iesaistītā personāla izmaksas neatkarīgi no tā statusa, kā arī aprīkojuma nomas, izlietojamo materiālu un citu vajadzīgo materiālu, apstrādes materiālu, paraugu ņemšanas un laboratorisko testu izmaksas;
                                 
                              
                                    b)
                                 
                                 
                                    izmaksas par pakalpojumu līgumiem, kas slēgti ar trešām personām par daļu no pasākumiem;
                                 
                              
                                    c)
                                 
                                 
                                    kompensācijas izmaksas attiecīgajiem operatoriem vai īpašniekiem par augu, augu produktu un citu objektu apstrādi, iznīcināšanu un to aizvākšanu, kā arī telpu, zemes, ūdens, augsnes, augsnes substrātu, kompleksu, tehnikas un aprīkojuma tīrīšanu un dezinfekciju;
                                 
                              
                                    d)
                                 
                                 
                                    no 2017. gada 1. janvāra vērtības kompensācijas izmaksas īpašniekiem par iznīcinātajiem augiem, augu produktiem vai citiem objektiem, kam piemēroti Direktīvas 2000/29/EK 16. pantā minētie pasākumi, nepārsniedzot šādu augu, augu produktu vai citu objektu tirgus vērtību, kāda būtu, ja minētie pasākumi tos nebūtu skāruši, un no kompensācijas summas atņemot likvidācijas vērtību, ja tāda ir;
                                 
                              
                                    e)
                                 
                                 
                                    pienācīgi pamatotos izņēmuma gadījumos:
                                    
                                                i)
                                             
                                             
                                                izmaksas par izpratnes veidošanas kampaņām;
                                             
                                          
                                                ii)
                                             
                                             
                                                citas ar patogēna epidemioloģiju un īpašībām pamatotas izmaksas, kas nepieciešamas kaitīgā organisma izskaušanai vai izplatības ierobežošanai vai saistītas ar papildu aizsardzības pasākumiem pret kaitīgā organisma izplatīšanos.
                                             
                                          
                              
                  Piešķiršanas kritēriji
            
                        Savienības finansiālā ieguldījuma piešķiršanas kritēriji ir šādi:
                        
                                    a)
                                 
                                 
                                    atbilstība attiecīgo Savienības tiesību aktu prasībām;
                                 
                              
                                    b)
                                 
                                 
                                    plānoto pasākumu būtiskums dzīvnieku slimību un augiem kaitīgo organismu profilakses vai izskaušanas sakarā.